འགོ་ཚུགས་མཛད་སྒོའི་ཐོག་དགའ་སྟོན་རྟེན་འབྲེལ་གྱི་རྣམ་པ་དང་།སྐད་གསང་མཐོ་བའི་འབྲོག་གླུ།སྟངས་སྟབས་ལེགས་པའི་ཞབས་བྲོ།རིན་ཐང་ཆེ་བའི་རྒྱན་གོས།ངོ་མཚར་ཆེ་བའི་རྟ་རྩལ་བཅས་ཀྱིས་བོད་བྱང་ཐང་ནག་ཆུའི་བྱ་གཞག་ཁག་དབྱར་མཚོ་རྒྱས་པ་བཞིན་འཕེལ་རྒྱས་བྱུང་བ་དང་མི་རིགས་ཁག་གི་བུ་ཕྲུག་གི་བདེ་སྐྱིད་ལྡན་པའི་འཚོ་བའི་ངོ་མཚར་གྱི་ལེའུ་ཕྱོགས་ཡོངས་ནས་མངོན་པར་བྱས་ཤིང་།སྒྱུར་བཅོས་སྒོ་དབྱེ་བྱས་ནས་ལོ་སོང་རིང་གི་ནག་ཆུ་གྲོང་ཁྱེར་གྱི་འཕེལ་རྒྱས་དང་བརྟན་ལྷིང་ལ་ཐོབ་པའི་གྲུབ་འབྲས་གལ་ཆེན་དང་མི་དམངས་མང་ཚོགས་བདེ་སྡོད་ལས་བརྩོན་གྱི་བདེ་སྐྱིད་ལྡན་པའི་འཚོ་བ་གང་ལེགས་མངོན་པ་དང་།བོད་བྱང་ཐང་མི་དམངས་ཀྱིས་དུས་རབས་གསར་པ་དང་འགོ་འཛུགས་ས་གསར་པར་བློ་བརྟན་འགྱུར་མེད་ཀྱི་སྒོ་ནས་ཏང་གི་བཀའ་ལ་ཉན་པ་དང་།ཏང་གི་རྗེས་སུ་འབྲང་བ།ཏང་གི་བཀའ་དྲིན་དྲན་པ་བཅས་ཀྱི་ཆོད་སེམས་དང་ཡིད་ཆེས་གང་ལེགས་མཚོན་པར་བྱས་ཡོད།